**ELŐTERJESZTÉS**

**Szombathely Megyei Jogú Város Közgyűlése Szociális és Lakás Bizottságának 2023. január 24-i rendes ülésére**

**Javaslat a Szombathelyi Egyesített Bölcsődei Intézmény 2024. évi nyári nyitvatartási rendjének jóváhagyására**

A gyermekek védelméről és a gyámügyi igazgatásról szóló 1997. évi XXXI. 43.§ (4) bekezdése úgy rendelkezik, hogy a bölcsőde nyári nyitvatartási rendjét a fenntartó hagyja jóvá. A Szombathelyi Egyesített Bölcsődei Intézmény fenntartója Szombathely Megyei Jogú Város Önkormányzata. A Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 53. § 11. pontja alapján a Szociális és Lakás Bizottság jóváhagyja a bölcsődék nyári nyitvatartási rendjét.

A javaslat szerint a bölcsődék nyári lezárása, az óvodákkal egyeztetve 2024. június 24. és 2024. augusztus 18. közötti időszakra vonatkozik. A nyitva tartó bölcsődék a szülők igényei alapján ügyeleti ellátást biztosítanak a gyermekek számára. A bölcsődék egységesen 4 hétre zárnának le. Ez a rendszer a visszajelzések alapján jól működő, a bölcsődéknek és a szülőknek is kiszámítható.

A Szombathelyi Egyesített Bölcsődei Intézmény nyári nyitvatartásának részletes rendjét az előterjesztés melléklete tartalmazza.

Kérem a Tisztelt Bizottságot, hogy az előterjesztést megtárgyalni, és a határozati javaslatot elfogadni szíveskedjék.

**Szombathely, 2024. január „ ”.**

**/: Dr. László Győző :/**

HATÁROZATI JAVASLAT

**…/2024. (I.24.) SzLB. sz. határozat**

Szombathely Megyei Jogú Város Közgyűlésének Szociális és Lakás Bizottsága a „Javaslat a Szombathelyi Egyesített Bölcsődei Intézmény 2024. évi nyári nyitvatartási rendjének jóváhagyására” című előterjesztést megtárgyalta. A Bizottság a Szombathelyi Egyesített Bölcsődei Intézmény 2024. évi nyári nyitvatartási rendjét a Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 53. § 11. pontja alapján az alábbiak szerint jóváhagyja:

**Szombathely MJV Szombathelyi Egyesített Bölcsődei Intézmény Bölcsődéinek 2024. évi nyári zárva tartása**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  |  | ***26.hét*** | ***27.hét*** | ***28.hét*** | ***29.hét*** | ***30.hét*** | ***31.hét*** | ***32.hét*** | ***33.hét*** |
|  | ***Bölcsőde neve*** | ***06.24.*** | ***07.01*** | ***07.08.*** | ***07.15.*** | ***07.22.*** | ***07.29.*** | ***08.05.*** | ***08.12.*** |
|  |  | ***06.30*** | ***07.07*** | ***07.14.*** | ***07.21.*** | ***07.28*** | ***08.04.*** | ***08.11.*** | ***08.18.*** |
| *1.* | *Napraforgó Bölcsőde (Bem J.u.33.)* | ***NY*** | ***NY*** | ***NY*** | ***NY*** | ***Z*** | ***Z*** | ***Z*** | ***Z*** |
| *2.* | *Csodaország Bölcsőde*  *Manócska Mini Bölcsőde (Szűrcsapó u. 43/A.)* | ***NY*** | ***NY*** | ***Z*** | ***Z*** | ***Z*** | ***Z*** | ***NY*** | ***NY*** |
| *3.* | *Csicsergő Bölcsőde (Bem J. 9.)* | ***NY*** | ***NY*** | ***NY*** | ***NY*** | ***Z*** | ***Z*** | ***Z*** | ***Z*** |
| *4.* | *Százszorszép Bölcsőde (Váci M.u.5.)* | ***NY*** | ***NY*** | ***NY*** | ***Z*** | ***Z*** | ***Z*** | ***Z*** | ***NY*** |
| *5.* | *Kuckó Bölcsőde*  *Babóca Mini Bölcsőde (Hadnagy u. 2/B.)* | ***Z*** | ***Z*** | ***Z*** | ***Z*** | ***NY*** | ***NY*** | ***NY*** | ***NY*** |
| *6.* | *Bokréta Bölcsőde (Barátság u.22.)* | ***Z*** | ***Z*** | ***Z*** | ***Z*** | ***NY*** | ***NY*** | ***NY*** | ***NY*** |
| *7.* | *Meseház Bölcsőde (Fogaras u.6.)* | ***Z*** | ***Z*** | ***Z*** | ***Z*** | ***NY*** | ***NY*** | ***NY*** | ***NY*** |
| *8.* | *Városligeti Bölcsőde (Esterházy Antal u. 5.)* | ***NY*** | ***NY*** | ***NY*** | ***NY*** | ***Z*** | ***Z*** | ***Z*** | ***Z*** |
|  | *nyitva tartó bölcsődék száma:* | **5** | **5** | **4** | **3** | **3** | **3** | **4** | **5** |

**Felelősök:** Dr. László Győző alpolgármester

Dr. Czeglédy Csaba, a Szociális és Lakás Bizottság elnöke

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Sebestyén Bianka, a Szombathelyi Egyesített Bölcsődei Intézmény vezetője/

**Határidő:** azonnal